પાલિકાના ઇન્ચાર્જ ડેપ્યુટી કમિશનર (હેલ્થ-હોસ્પિટલ) ડો. આશિષ નાયકનું કહેવું છે કે, ચોમાસામાં જાહેર આરોગ્યની સામે ઘણા જોખમો ઊભા થાય છે, તેમાં ખાસ કરીને ખાણીપીણીની ચીજવસ્તુઓ વેચતી હોટલ અને રેસ્ટોરન્ટ્સમાં જ્યાં સફાઈની કે ખાદ્યસામગ્રીની કાળજી નહીં લેવાતી હોય ત્યાંથી લોકોના આરોગ્યને માટેના પ્રશ્નો ઊભા થતા હોય છે. એટલે, શુક્રવારે સ્ટેશન વિસ્તારની 15 જેટલી હોટલ અને રેસ્ટોરન્ટ્સમાં આકસ્મિક ચેકિંગ કરાવાયું હતું. ફૂડ વિભાગની ટીમે 15માંથી સાત સ્થળે જ્યાં શંકા લાગી તે ખાણીપીણીની ચીજવસ્તુઓના સેમ્પલ લઈને લેબોરેટરીમાં મોકલ્યા હતાં. તેના રિપોર્ટ આવશે એટલે તેમની સામે કાર્યવાહી કરાશે. જોકે, તે સિવાય તમામ હોટલ-રેસ્ટોરન્ટ્સમાં તપાસ દરમિયાન જે આરોગ્યલક્ષી ખામી દેખાય તેને દૂર કરવા માટે તમામને નોટિસ ફટકારી છે.